《金缕曲 阑干》
清代·李佩金

梵字随花转。正销凝、孤鸿影里，斜阳庭院。一桁翠帘波瑟瑟，依约隔花曾见。

渺天际、娇云弄晚。背立东风空徒倚，奈离愁、曲曲都萦满。

认千点，啼红怨。

低徊怕向闲池馆。剩依然、杏梁双燕，惜春微叹。寂寞海棠红晕近，只是看花人远。

再软踏、苔衣寻遍。十二碧城天似水，嵌玲珑、夜月春痕浅。

又试拍，轻魂唤。

作者简介：清江苏长洲人，字纫兰。李邦燮女，何湘妻。尝集古今女士书为簪花阁帖。